**Ministru kabineta rīkojuma projekta „Par Ministru kabineta**

**2009.gada 2.aprīļa rīkojuma Nr.223 „Par Kultūras centru darbības attīstības programmu 2009. – 2013.gadam” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par Ministru kabineta 2009.gada 2.aprīļa rīkojuma Nr.223 „Par Kultūras centru darbības attīstības programmu 2009. – 2013.gadam” atzīšanu par spēku zaudējušu” (turpmāk – Projekts) sagatavots saskaņā Ministru kabineta 2011.gada 5.jūlija protokollēmuma Nr.41. 44.§ „Informatīvais ziņojums par Kultūras centru darbības attīstības programmas 2009. – 2013.gadam īstenošanas gaitu” 2.punktā Kultūras ministrijai doto uzdevumu un ievērojot Ministru kabineta 2010.gada 14.aprīļa rīkojuma Nr.209 „Par aktualitāti zaudējušajiem attīstības plānošanas dokumentiem un Ministru kabineta rīkojumiem” 2.punktā noteikto. |
| 2. | Pašreizējā situācija un problēmas | Laikā līdz 2011.gada 1.maijam, kad noteiktā kārtībā Ministru kabinetam tika sagatavots un iesniegts informatīvais ziņojums par Kultūras centru darbības attīstības programmas 2009. – 2013.gadam (turpmāk – programma) īstenošanas gaitu, programmā ietverto uzdevumu izpilde ir tikusi īstenota esošo valsts budžeta līdzekļu ietvaros, papildus līdzekļi šim nolūkam nav piešķirti. Tāpēc programmā iekļautajiem uzdevumiem, kuriem nepieciešams papildus finansējums, pašreizējā valsts ekonomiskajā situācijā tiek meklēti alternatīvi risinājumi.  Saskaņā ar Ministru kabineta 2010.gada 14.aprīļa rīkojuma Nr.209 „Par aktualitāti zaudējušajiem attīstības plānošanas dokumentiem un Ministru kabineta rīkojumiem” 2.punktu visām ministrijām tika dots uzdevums izvērtēt attīstības plānošanas dokumentu optimizācijas iespējas un ministriem, ja nepieciešams, līdz 2010.gada 1.augustam iesniegt noteiktā kārtībā Ministru kabinetā aktualizētos attīstības plānošanas dokumentu projektus. Kultūras ministrija, atbilstoši dotajam uzdevumam, izvērtēja programmu un, ņemot vērā to, ka:   * saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” 5.3.punktu Kultūras ministrijas kompetencē ir sniegt metodisko palīdzību Latvijas kultūras institūcijām; * saskaņā ar Ministru kabineta 2010.gada 14.decembra noteikumu Nr.1129 „Kultūrizglītības un nemateriālā mantojuma centra nolikums” 4.4. un 4.15.punktu Kultūrizglītības un nemateriālā mantojuma centra kompetencē ir sniegt pakalpojumus un sadarboties ar valsts institūcijām, pašvaldībām un to iestādēm, nevalstiskajām organizācijām, kā arī privātpersonām nemateriālā kultūras mantojuma un ar to saistītajā amatiermākslas jomā un kultūras un radošās industrijas izglītības jomā, koordinēt un organizēt mūžizglītības projektus kultūras jomas speciālistiem; * ilgtermiņa politikas pamatnostādnēs “Valsts kultūrpolitikas vadlīnijas 2006.–2015.gadam. Nacionāla valsts” (apstiprinātas ar Ministru kabineta 2006.gada 18.aprīļa rīkojumu Nr.264) ir iestrādāti principi, lai sekmētu kultūras centru darbības pilnveidošanu, cilvēkresursu kvalitātes uzlabošanu un infrastruktūras pilnveidi, veicinot kvalitatīvu un daudzveidīgu pakalpojumu izveidi kultūras centros; * programmas īstenošanai, t.sk. kultūras centru akreditācijai, nav pietiekamu valsts finanšu līdzekļu,   Kultūras ministrija uzskata, ka optimālais risinājums ir turpmāk atteikties no programmas īstenošanas un programmā iekļautos uzdevumus īstenot, nodrošinot pašvaldībām un kultūras centriem nepieciešamo metodisko atbalstu, kas konkrēti īstenojams, izstrādājot metodiskos materiālus, koordinējot un organizējot tālākizglītību, sadarbojoties Dziesmu un deju svētku procesa nodrošināšanā un citos jautājumos. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ņemot vērā to, ka:   * ar Ministru kabineta 2009.gada 2.aprīļa rīkojumu Nr.223 „Par programmu „Kultūras centru darbības attīstības programma 2009. – 2013.gadam” apstiprinātajai Kultūras centru darbības attīstības programmas 2009. – 2013.gadamīstenošanai nav piešķirti nepieciešamie papildus līdzekļi; * ir sagatavoti priekšlikumi alternatīvai programmā iekļauto uzdevumu īstenošanai; * saskaņā ar Ministru kabineta 2010.gada 14.aprīļa rīkojuma Nr.209 „Par aktualitāti zaudējušajiem attīstības plānošanas dokumentiem un Ministru kabineta rīkojumiem” 2.punktu ir izvērtētas programmas optimizācijas iespējas,   Kultūras ministrija ir sagatavojusi Projektu, kas paredz ar 2012.gada 1.janvāri atzīt par spēku zaudējušu Ministru kabineta 2009.gada 2.aprīļa rīkojumu Nr.223 „Par Kultūras centru darbības attīstības programmu 2009. – 2013.gadam”. |
| 5. | Projekta izstrādē iesaistītās institūcijas | Kultūras ministrija. |
| 6. | Iemesli, kādēļ netika nodrošināta sabiedrības līdzdalība | Programmā iekļauto uzdevumu alternatīvais risinājums paredz turpmāku sadarbību ar mērķgrupu – kultūras centru vadītājiem, darbiniekiem, t.sk. nevalstisko sektoru, kurš pārstāv kultūras centra intereses. Projekts attiecas uz valsts pārvaldes iekšējo darbību, kas neskar sabiedrības intereses. |
| 7. | Cita informācija | Nav |

*Anotācijas II – VII sadaļa – nav attiecināms.*

Kultūras ministre S.Ēlerte

Vīza: Valsts sekretāra p.i. U.Lielpēters

12.07.2011. 13:02

603

S.Pujāte

Tālr.67330293

[Signe.Pujate@km.gov.lv](mailto:Signe.Pujate@km.gov.lv)